„Moja lubosć, moje towarstwo, moja Hornja Łužica – zhromadnje wuspěšni za naš region“ rěka hesło, pod kotrymž su přiwisnicy FC Hornjeje Łužicy zjednoćeni. Sportowe towarstwo prosy fanow a podpěraćelow wo pomoc, dokelž ma wone najebać přestawku dale wulke wudawki. Tež někotři sponsorojo njemóža zrěčenja hižo spjelnić. Kóždy smě sej wotnětka tikety w štyrjoch kategorijach kupić, wšojedne hač fan, sympatizant, staršiski dźěl, přihladowar abo předewzaćel. Kelko lisćikow a z kotreje kategorije je, přewostajeja kupcej. Złoty lisćik płaći 50, slěborny 30, bronzowy 20 a „hornjołužiski“ dźesać eurow.
Nazběrane pjenjezy chcedźa za nakup małeho busa za dorost wužiwać. Wobstarać móžeće sej tikety online z přepokazanku na konto FCO, pola Lutowarnje Hornja Łužica-Delnja Šleska, IBAN: DE15 8505 0100 3000 0818 94. Na městnje wužiwanskeho zaměra podajće prošu pomjenowanje tiketa, swójske mjeno a adresu, dokal dyrbja lisćik pósłać. SN
Spočatk meje je Jan Macka z Chrósćic hižo wobšěrnje wo Sportowej jednotce Chrósćicy (SJC) rozprawjał. Wšako swjeći wona lětsa swoju 40. róčnicu wobstaća. Dźensa wěnuje so Macka kopańcy žonow w SJC.
Gmejnske swjedźenje w Chrósćicach nastupajo měješe sportowaca młodźina přeco dobre ideje. Tak tež sobotu 18. junija 1994, hdyž přeprosychu sej domjace holiča swoje přećelki z Ralbic na koparsku hru. Rjane dobyće z 2:0 poradźi so Chróšćankam k zazběhej, a to pod „Gustlom“. Tak mjenowachu swojeho trenarja Krystofa Zahrodnika. Wrota třěliłoj běštej Sabina Schirmacherec a Beata Zyndźic. Dźeń po tym, njedźelu, młode Chróšćanske mustwo znowa nastupi: nětko na swjedźenskej łuce při Satkuli před tójšto přihladowarjemi přećiwo Chróšćanskim žonam. Znowa poradźi so jim dobyće 1:0, wrota docpě Maren Zyndźic. Bórze na to wutwori so holči koparski cyłk, kiž měješe wotpohlad, so w přećelskich hrach wubědźować. Wuběr koparkow bě dosć dobry, dokelž wustupowachu hłownje na małych hrajnišćach.
SV Wehen-Wiesbaden –
Dynamo Drježdźany 0:1 (0:1)
Zestawa hosći: Broll – Kwadwo, Will, Ehlers, Meier (46. Löwe), Kade, Stark, Königsdörffer (51. Diawusie), Sohm (46. Mörschel), Vlachodimos (67. Stor), Daferner (46. Hosiner)
Postup do druheje najwyšeje ligi Němskeje běchu sej Drježdźanscy koparjo hižo w partiji přećiwo Türkgücü Mnichowej zawěsćili. Přećiwo mustwu Wehen-Wiesbaden su so hišće raz stopnjowali a dalši raz dobyli. Lochko pak jim to konkurent nječinješe. Tež domjacy chcychu mjenujcy hrajnu dobu rady z wuspěchom zakónčić.
Zestawa 2. ligi w sezonje 2021/2022
Werder Bremen
FC Schalke 04
Holstein Kiel
Hamburgski SV
Fortuna Düsseldorf
Karlsruheski SC
SV Darmstadt 98
1. FC Heidenheim
SC Paderborn 07
FC St. Pauli
1. FC Nürnberg
FC Rudne horiny Aue
Hannover 96
SSV Jahn Regensburg
SV Sandhausen
Dynamo Drježdźany
Hansa Rostock
FC Ingolstadt 04
W połfinalu wo koparski pokal Sakskeje witaše w Lipšćanskim Bruna Plachowym stadionje Lokomotiwa Lipsk Dynamo Drježdźany. Nowy druhi ligist z krajneje stolicy wzda so prěnjeje gardy, kotraž dyrbješe wo postup do druheje ligi a wo mišterstwo hrać. Za to dóstachu hrajerjo z dorostoweje akademije šansu so poručić. Z profijoweho mustwa stejachu jeničce Stefan Kiefer, Maximilian Großer, Max Kulke a Justin Löwe na trawniku.
Katastrofa! To bě moja prěnja mysl, jako zhonich, zo tučasnje najlěpši a najsuwereniši koparski sudnik Manuel Gräfe staroby dla wjac w prěnjej zwjazkowej koparskej lize Němskeje sudźić njesmě. Horco běchu w minjenych tydźenjach wo tym diskutowali, a nimale wšitcy měnja, zo je tele prawidło wulki kał. Jenož zamołwići Němskeho koparskeho zwjazka dale za tym steja a wobkrućeja prawidło z fluktuaciju – potajkim, zo dyrbja tež nowi sudnicy šansu měć a hry w 1. zwjazkowej lize hwizdać směć: tak na přikład tež Richard Hempel z Großnaundorfa. 23lětny sudnik je w minjenych lětach tajke dobre wukony pokazał, zo je dale a bóle postupował. Wot noweje sezony smě samo hry w 3. zwjazkowej lize sudźić! Móžu sej jara derje předstajić, zo wuhladamy jeho tuž bórze na koparskej beletaži Němskeje. Před lětami hwizdaše wón raz přećelsku hru mjez Sokołom Ralbicy/Hórki a Jednotu Kamjenc. Móžu so hišće jara derje na jeho měrne a njekomplikowane wašnje dopominać.
Sport zaso dowoleny
W Budyskim wokrjesu je pod wěstymi wuměnjenjemi wotnětka zaso dowolene sportować. Tak smědźa so hólcy a holcy pod hołym njebjom w skupinach hač do 20 bjez wěstotneho wotstawka zaso pohibować. Jeničce nazwučowar trjeba aktualny negatiwny test. Tež dorosćeni smědźa wonka na sportnišćach sportować, trjebaja pak wšitcy negatiwny test. Tež w sportowych halach smědźa zaso zwučować. Tu pak płaća krućiše postajenja: Kóžda wosoba dyrbi 20 kwadratnych metrow wokoło sebje k dispoziciji měć, połdrameterski wotstawk ma so dodźeržeć, a wšitcy wobdźělnicy dyrbja negatiwny test předpołožić móc.
Po wodźe „sněhakować“
Wodoskijowa připrawa Wake and Beach w Brězowce (Halbendorf) je jutře a njedźelu wotewrjena. Jutře „sněhakuja“ po wodźe Brězowskeho jězora wot 13 do 15 hodź., wot 15.15 do 17.15 hodź. a wot 17.30 do 19.30 hodź., njedźelu w samsnych časach. W je tež wuwidźeć, kotre naprawy hygieny płaća. Tak mjenowany slot, dwuhodźinske wužiwanje powjaznicy, płaći 26,50 eurow. Wobaj dnjej poskićeja na Brězowskej wodoskijowej připrawje tež imbis.
Žabjacy běh hakle za měsac
Steve Schröder
Fota: Torsten Zettl
Jako agilny, fleksibelny, spěšny, sylny při wotzamknjenju a dobry přihrawar płaći Julien Hentsch, kiž je, kaž hižo wulki dźěl jeho sobukoparjow, njedawno swój kontrakt z Budissu Budyšin podlěšił. Wón je tež jara hordy, zo smě dale na Młynkec łuce respektiwnje w Humboldtowym haju za bulom honić. Najradšo pak před fanami. Nadźijomnje so to potom w nowej sezonje zešlachći.
Z Martinom Zoulom su tež słužby prěnjeho wrotarja za přichodne hrajne lěto zaručene. Čěski teamowy hrajer je prěnje třělwy w starobje sydom lět za TJ Spartak Chrastava wotwobarał. Hižo z jědnaće lětami dźěše wón k wuznamnemu koparskemu klubej Slovan Liberec, hdźež je w mustwach na runinje juniorow kaž tež tři sezony pola rezerwy muži wusahowace wukubłanje dožiwił. Z 20 lětami rozsudźi so za nawrót k Spartakej Chrastava. Tam měješe mjez druhim česć, z Jiříjom Stajnerom, něhdyšim profijowym koparjom zwjazkoweho ligista Hannover 96, hromadźe hrać.
szl_Latn hrv_Latn szl_Latn szl_Latn szl_Latn plt_Latn deu_Latn ces_Latn szl_Latn ltz_Latn szl_Latn epo_Latn sot_Latn lim_Latn tur_Latn lmo_Latn ltz_Latn tur_Latn fao_Latn isl_Latn lim_Latn sot_Latn ltz_Latn lmo_Latn plt_Latn gla_Latn ltz_Latn szl_Latn szl_Latn uzn_Latn pol_Latn szl_Latn szl_Latn ces_Latn lim_Latn deu_Latn ces_Latn hrv_Latn